Sklep Sodišča (tretji senat) z dne 30. januarja 2014 –
Warner-Lambert in Pfizer Ellas
(Zadeva C‑372/13)
„Člen 99 Poslovnika sodišča – Vprašanja, postavljena v okviru predloga za sprejetje predhodne odločbe, ki so enaka vprašanjem, na katera je Sodišče že odgovorilo – Sporazum o trgovinskih vidikih pravic intelektualne lastnine (ADPIC) – Člen 27 – Predmet, ki izpolnjuje pogoje za pridobitev patenta – Člen 70 – Varstvo obstoječe vsebine“
1.                     Skupna trgovinska politika – Področje uporabe – Sporazumom o trgovinskih vidikih pravic intelektualne lastnine (TRIPS) – Trgovinski vidiki pravic intelektualne lastnine – Vključevanje (člena 3(1)(e) in 207(1) PDEU; Sporazum TRIPS, člen 27) (Glej točko 24 in točko 1 izreka.)
2.                     Mednarodni sporazumi – Sporazumom o trgovinskih vidikih pravic intelektualne lastnine (TRIPS) – Trgovinski vidiki pravic intelektualne lastnine – Patentiranje izuma farmacevtskega proizvoda – Vključevanje (Sporazum TRIPS, člen 27) (Glej točko 24 in točko 2 izreka.)
3.                     Približevanje zakonodaj – Enotne zakonodaje – Industrijska in poslovna lastnina – Patentno pravo – Dodatni varstveni certifikat za zdravila – Področje uporabe – Patentna prijava za proizvodni proces ter za farmacevtski proizvod – Patent izdan zgolj za proizvodni proces – Kritje, ki se nanaša tudi na farmacevtski proizvod, na podlagi uporabe pravil, določenih v členih 27 in 70 Sporazuma TRIPS – Izključitev (Sporazum TRIPS, člena 27 in 70) (Glej točko 24 in točko 3 izreka.)
Predmet
Predlog za sprejetje predhodne odločbe – Polymeles Protodikeio Athinon – Razlaga členov 27 in 70 Sporazuma o trgovinskih vidikih pravic intelektualne lastnine („TRIPS“), ki je priložen Sporazumu o ustanovitvi „Svetovne trgovinske organizacije“ (UL 1994, L 336, str. 214) – Razlikovanje med področji, za katera se uporablja pravo Skupnosti, in področji, za katera so pristojne države članice – Področje patentov – Kemični in farmacevtski proizvodi
Izrek
1.
1. Člen 27 Sporazuma o trgovinskih vidikih pravic intelektualne lastnine, ki je Priloga 1 C k Sporazumu o ustanovitvi Svetovne trgovinske organizacije (STO), podpisanim v Marakešu 15. aprila 1994 in potrjenim s Sklepom Sveta 94/800/ES z dne 22. decembra 1994 o sklenitvi sporazumov, doseženih v Urugvajskem krogu večstranskih pogajanj (1986–1994), v imenu Evropske skupnosti, v zvezi z zadevami, ki so v njeni pristojnosti, spada na področje skupne trgovinske politike.
2.
2. Člen 27 Sporazuma o trgovinskih vidikih pravic intelektualne lastnine je treba razlagati tako, da je izum farmacevtskega proizvoda, kot je aktivna kemična sestavina zdravila, ob neobstoju odstopanja na podlagi odstavkov 2 ali 3 tega člena, lahko predmet patenta pod pogoji, določenimi v odstavku 1 navedenega člena.
3.
3. Za patent, ki je pridobljen na podlagi zahteve, v kateri se zatrjuje iznajdba tako postopka proizvodnje farmacevtskega proizvoda kot tudi farmacevtskega proizvoda kot takega, vendar pa je bil podeljen le glede postopka proizvodnje, se zaradi pravil, navedenih v členih 27 in 70 Sporazuma o trgovinskih vidikih pravic intelektualne lastnine, od začetka njegove veljavnosti ne sme šteti, da se nanaša na izum navedenega farmacevtskega proizvoda.